Ўзбек мухолифати тарихидан лавҳалар (10) « Ўзбекистон Халқ Ҳаракати\nЎзбек мухолифати тарихидан лавҳалар (10)\nПортлашлар ўзбек режимининг пухта ўйлаб амалга оширган провакацияси эканига шубҳа йўқ эди. Мен махсус хизматлар бу акцияни ўз режимларини замонавий ва демократик ҳамда дунёвий мухолифатдан батамом халос этиш учун амалга оширганларига шубҳа қилмайман. Ғарбнинг инсон ҳуқуқлари ва мухолифат аҳволи ҳақидаги дашномлари Президент Каримовнинг бўғзига келиб тақалган эди. Шунинг учун ҳам у “мухолифатнинг террористик ниқоби”ни йиртиб, унинг асл башарасини бутун дунёга кўрсатиб қўйишни анчадан бўён ўйлаб юрарди. Тошкент портлашлари айни шу мақсадда уюштирилган бўлиб, айтиш мумкинки, у Каримов кутган эффектни берди ҳам…\nҲИБСЛАР ВА ҚИЙНОҚ\nОлдин айтиб ўтилганидек, портлашлардан сўнг биринчилардан бўлиб демократик мухолифат аъзолари Мўътабар Аҳмедова, Мамадали Маҳмудов, Солиҳнинг ака-укалари – Комил ва Рашид, бир оз кейинроқ эса – Муҳаммад Бекжонлар ҳибсга олиндилар. Мўътабар Аҳмедова кўп ўтмай қўйиб юборилган бўлса-да, аммо қолган бошқа мухолифатчилар режим жаллодлари томонидан ҳибснинг биринчи куниданоқ даҳшатли қийноқларга дучор бўлдилар. Кейинчалик улар маҳкама жараёнида ўзларининг барча гувоҳликлари қийноқлар остида олинганини очиқ ойдин баён этдилар…\nҚОРАЛАШ, ИҒВО ВА БЎҲТОН КОМПАНИЯСИ\nПортлашлардан кейинги дастлабки кунданоқ, гарчи ҳеч бир исбот ва “ашёвий далил” бўлмаса-да, ҳукумат матбуоти, радио ва телевизоридан Муҳаммад Солиҳга қарши қоралаш компанияси авж олди. Ўзларининг асосий рақиблари – “Ислом фундаменталистлари” бир ёқда қолиб, бутун умри давомида террорни қоралаган, улуғвор ва юксак ғоялар билан торрорни ёқлаб келганларга ҳамиша қарши бўлган кишига нисбатан тўҳмат ва бўҳтондан иборат шармандали жараён узоқ давом этди.\n“Инсон ҳақ-ҳуқуқи ва озодлиги” журнали Россиянинг бир гуруҳ кўзга кўринган таниқли ёзувчилар, сиёсатчилар ва жамоат арбоблари Мурожаатини эълон қилади. Унда жумладан шундай сўзлар бор эди: “Газета ва журнал саҳифалари, радио ва телевидения эшиттиришлари орқали Муҳаммад Солиҳ номига бўҳтон ва тўҳматдан иборат иғво хабарлар тинимсиз тарқатилмоқда. Корхона ва ташкилотларда, маҳалла ва олий ўқув юртларида тепадагиларнинг топшириғи билан “Жонажон Президентимизни ҳимоя қиламиз!”, “Мустақиллик ва осойишталик душманлари йўқолсин!”, “Йўқолсин Муҳаммад Солиҳ!” деган шиорлар ва хитоблар остида йиғилишлар ўтказилмоқда. Буларнинг барчаси Сталин ва Брежнев давридаги тоталитар совет тузумининг машъум йилларини, Андрей Сахаров ва Александр Сольженицинларга бўлган таъқиб ва тазйиқларни эслатмоқда.” (“Защита прав и свобод человека”, Номeр 4 (11) 21.05.1999.)\nБу хатга Людмила Алексеева, Белла Ахмадуллина, Елена Боннэр, Лариса Богараз, Сергей Ковалев, Андрей Битов, Фазыл Искандер, Константин Боровой, Александр Ткаченко ва Россия Думасининг кўплаб бошқа депутатлари ҳам имзо чекишган.\nДунё ҳамжамиятига Муҳаммад Солиҳ ва ўзбек мухолифатини ҳимоя қилиб худди шундай Мурожжатномани Озарбайжон Халқ Фронти раҳбарлигидаги Озарбайжон мухолифати ҳам қабул қилган эди. Мазкур Мурожаатномага Озарбайжон сиёсий партияси раҳбарларидан 12 нафари имзо чекишган. Уларнинг орасида Абулфайз Элчибей, Иса Гамбвров ва бошқа таниқли арбоблар бор эди.\nСолиҳни унинг учун оғир бўлган дамда украиналик сиёсатчилар ҳам унутишмади. Украина Олий Радасининг 36 депутати у раҳбарлигидаги ўзбек мухолифатини ҳимоя қилиб дунё халқларига Мурожаат қабул қилишди. Хатга имзо чеккан депутатлар орасида Қрим турклари лидерлари Мустафо Жамил ва Руфат Чубароғлилар ҳам бор эди.\nСолиҳга қарши олиб борилган бу қоралаш компаниясида, ажабки, “оппозиционерлар”дан ҳам икки шўрлик нусха қўшилиб қолган эди. Булар ўша ўзингизга маълум бўлган ожиз кимсалар А.Пўлатов ва Ж.Маматовлар эди. Улар ўзларининг “Бирлик” интернет сайтларида Муҳаммад Солиҳ мухолифатдан чиқди, Ўзбекистон эса уни фуқароликдан маҳрум қилди деган бўҳтон тарқатиш билан овора эдилар…\nНима ҳам дердик, бу дунёда ҳар кимнинг ўз “ташвишлари” бўларкан…\n1999 йилнинг март ойида Бирлашган Миллатлар Ташкилотининг қочоқлар бўйича Комиссарлиги Муҳаммад Солиҳ ва унинг оила аъзоларига сиёсий қочоқ мақомини берди.\nАпрель ойида у оила аъзолари билан Ослога келади.\n1999-2000 йилларда Ўзбекистон ҳукумати Норвегия давлатига уч маротаба Солиҳни ушлаб бериш ҳақида мурожаат қилишди ва ҳар гал рад жавоби олишди…\nДЕМОКРАТИК МУХОЛИФАТ УСТИДАН СУД\nМаҳкама жараёни 1999 йилнинг 18 август куни Тошкент вилоятининг мўъжазгина шаҳарчаси – Янги йўлда бошланди. Суд ҳукми ўқиб эшиттирилишидан икки кун олдин ёзувчи Мамадали Маҳмудов бошчилигидаги гуруҳ халқаро жамоатчиликка қилган Мурожаатномасини эълон қилди. Мана ўша мактуб:\n“Халқаро радиостанцияларга судланувчилар, “Ўзбекистон Демократик кучлари” аъзоларидан Мурожаатнома:\nБиз судланувчилар – Мамадали Маҳмуд, Муҳаммад Бекжон, Рашид Бекжан, Юсуф Рўзимуродов, Қобил Диёров ва Неъмат Шарипов шуни маълум қиламизки, бизларни Ички Ишлар Вазирлиги ертўласида узоқ муддат сақлаб, “ЭРК” лидери Муҳаммад Солиҳ ва Ўзбекистон Демократик кучларига қарши кўргазма олиш учун мислсиз азоб ва қийноқларга солишди. Бизга “Ўлим халталари” кийдиришди, электр токи билан қийнашди, резинали дубинкалар, сув тўлдирилган пластмасса идишлар ва қўллари билан уришди, ҳақорат қилишди. Аёлларимизни олиб келиб зўрлаймиз деб қўрқитишди. Лекин биз барибир бўҳтон ва ёлғон кўргазмаларни тан олмадик. Биз барча демократик давлатлар ва халқаро ташкилотлардан бизларни ҳимоя қилишларини илтимос қиламиз!\nЯна шуни қўшимча қилмоқчимизки, Мамадали Маҳмудовдан Муҳаммад Солиҳни ўлдиришни талаб қилишди.\nСудланувчилар (имзо): Мамадали Маҳмуд (Эврил Турон) ёзувчи\nМуҳаммад Бекжон, “Эрк” партияси аъзоси\nРашид Бекжон, “Эрк” партияси аъзоси\nЮсуф Рўзимуродов, “Эрк” партияси аъзоси\nҚобил Диёров, “Бирлик” аъзоси\nНеъмат Шарипов, бизнесмен.\n1999 йил 18 август.”\nСудланувчиларнинг маҳкамада маълум қилишларича, уларни судга қадар адвокатсиз сўроқ қилишган ва ҳатто судга ҳам улар ҳимоячиларсиз келишга мажбур бўлишган.\nЛекин булардан қатьий назар, суд, ҳеч бир далил ва исботсиз уларнинг ҳар бирини 14 ва 15 йилга (қаттиқ ва кучайтирилган тартибли калонияда) озодликдан маҳрум қилиш ҳақида қарор чиқарди…\n(Рус тилидан Исмат Хушев таржимаси).\nЁзувчи Мамадали Махмудовнинг суд залидан ёзган мактуби\nБу хатни тўқсон тўққиз фоиз ёпиқ ҳолда, юзлаб қуролланган погонли, каскали кишилар қуршовида кечган суд залида ёздим. Унинг бир нусхасини бир амаллаб умр йўлдошим Муқаддас Махмудга бердим. Мақсадим: кўплаб нусхага кўчирилажак бу хатни Сизларга етказиш… Менга қасддан қилинган тўхмат-бўҳтонлару жабр-зулмларни шу қоғозда акс эттирдим…\n1999 йил 19 феврал куни кеч соат олтиларда қора ниқоб кийган зўравонлар мени ўғирлаб кетишди.\nВоқеа шундай юз берди: мен ‘’Тико”да маҳалламиз (Салар-1) дўконига борган эдим. Умр йўлдошим Муқаддас Махмуд ёнимда эди. Дўкондан чиқишим билан қора ниқоб кийганлар алланарса билан менинг бошимга уришди. Кейин мени судраб, буклаб машинага тиқишди. Умр йўлдошимнинг чинқириғи, маҳалладошларимнинг қий-чувлари қулоғимга чалиниб қолди. Бу ҳодиса яшин тезлигида кечди. Ойлар кечароқ билсам, ниқобдорлар ‘’Тико”мизни ҳам ўғирлаб кетишибди. Мени ўғирлашган соатнинг ўзида бу зўравонликни бутун маҳалла, сўнг Ўзбекистон, сўнг дунё билди…\nҲар куни ‘’тоталитар тузим’’ деб ёмонлаётганимиз – СССР пайтида ҳам менга бундай ваҳшийлик қилинмаган.\nМустақиллик даврида миллий ёзувчини асоссиз равишда таҳқирлаш – зулмми, адолатсизликми, буни ўзларингиз баҳоларсизлар.\nМабодо, 16 феврал воқеасида менинг тариқча ҳам айбим бўлганда эди мен ўз уйимда бўлмас эдим… Менинг ҳам ўзимга яраша ақл-фаросатим бор… Бу пайтда мен, олти-етти ойдан бери, уйдан эшикка чиқмай китоб ёзаётган эдим.\nМадомики мендан гумон қилинса, мени қонун йўли билан чақирса бўлмасмиди? Қонунга қарши ким боряпти?\nНиқобдорлар менга қора ниқобни терс кийдиришганда, мен ҳушимга келдим. Улар мени уриб, сўкиб тагларига босиб олишди. Тағин ҳушимдан кетдим. Тошкентдан номаълум томонга тахминан 2-3 соатча (кейин сездим…) йўл босилгач, мени зулмат ичида уриб, тепиб, судраб, сўкиб, таҳқирлаб номаълум ертўлага олиб тушишди. Ниқобда ҳеч нарсани кўрмадим. Сездим. Фақат эшик яқинида саноғи йўқ ваҳший итларнинг ваҳший вовуллашларию ертўлада тарс-турсларни, аянчли инграшлару, дод-фарёдларни эшитдим.\nВужуд-вужудни ларзага солиб юрак-бағримни сил этувчи бу чинқириқ, инграш, йиғиларга одам боласи чиқай олмайди. Бу олис, овлоқ, номаълум ертўлада ҳар куни шундай…\nМени қўрқув босди, “ном-нишонсиз ўлдириб юборишади” деб ўйладим. Мен инграб юбордим. Тағин мени сўкиб, таҳқилаб, уриб тепишди. Менинг қўлларимни орқамга қайириб, кишанлашди. Мен қимирласам, кишан менинг қўлларимни баттар қисарди.\nКейин қанча кун, қанча тун кечди, мен билмадим, менинг қўлларимни кишандан ечишмади. Қишда тақир, заҳ ерда, ўттиз учта танга-танга тешикдан совуқ иззилаб кираётган бетон зиндонда бир ярим ойча бир ўзим юпун, ҳўл ва қонга беланган ҳолда ўлим билан олишиб ётдим…\nНомаълум ертўлада мени юзида холи бор йигит сўроқ қилди. Унинг ёнида доим ниқоб кийган баҳайбат-баҳайбат уч палач тўппонча ва дубинкаларда турди. Сўроққа мени ниқобдорлар ниқобда, кишанда камерадан олиб чиқар, сўнг шу зайлда – ниқобда, кишанда судраб чалажон ҳолда олиб келар эди. .\nЮзида холи бор кимса менга ўзини таништирмади.\nУ мени истаган онда ўлдириши, Ахмаджон Одиловдай қамоққа чиритиши, уй-жойимни ёқиши, бола-чақамни автоҳалокатга йўлиқтириши, уларга турли-туман тазйиқлар қилиши, менинг умр-йўлдошим билан икки қизим ҳам шу зиндонда экани, кўз олдимда зўрлашлари ва ўзига шундай ҳуқуқ берилганлиги ҳақида қайта-қайта таъкидлади.\nБундай ишларга олтин, пул аямаслигини айтди. Юзида холи борнинг буйруғи билан, айрим кечаларда балки унинг буйруғусиз ниқобдор уч палач (ниқобдорларга нисбатан палач сўзини юзида холи бор айтган) мени кўз кўриб, қулоқ эшитмаган усуллар билан қийнади. Дубинкаларда уравериб, тепавериб қонга белади. Менинг соғ ерим қолмади. Бутун баданим қорайиб, кўкариб, шишиб кетди. Қўл-оёқларимни куйдирди. Игнадан тирноқларим қорайиб, қўпорилиб кетди. Орқамга қўлларим кишанланган ҳолда мени соатлаб осиб қўйди. Менга аллақандай уколлар қилди. Аллақандай суюқликлар ичирди…\nМен юзлаб марта ҳушимдан кетдим, мени юзлаб марта ҳушимга келтирди.\nМен ҳушимдан кетган онларимда, қишда, совуқда менинг бошимга совуқ сувлар қуйди, бурнимга аллақандай сасиқ нарсаларни тиқди… мен ҳўл уст-бошим билан муз зиндонда ёлғиз ўзим тун-кунларни чидаб бўлмас азобда ўтказдим…\nМенинг ҳар куним, ҳар туним қўлларим кишанланган ҳолда олис, овлоқ, номаълум ертўлада шундай қийноқ, азоб билан кечди. Мен бу қоғозда менга берилган мингдан бир азобни ёздим. Мен бунчалик ёвузликни бирон китобда ҳам ўқимаганман, бирон кинофилмда ҳам кўрмаганман.\nЎз ўлимимга рози бўлдим. Тинимсиз хўрлаш, таҳқирлаш, қийноқлардан ўлим енгил. Фақат бир нарсага – болаларимни кўрмай ўлаётганимга, ўлигимни ҳам уларга бермаслигига ачиндим.\nОғир қийноқлар сўнгида юзида холи бор кимсанинг буйруғи билан қип-ялонғоч қилиб ечинтиришди, сўнг ўлим стулига ўтқазишди. Сўнг қайтадан менинг қўл-оёқларимга кишан солишди ва ҳамма ёғимни чандиб боғлашди.\nМен ҳаёт билан видолашдим.\nБолаларим, набираларим кўз олдимдан ўтди. Бундан менинг юрак-бағрим эзилиб қон бўлди. Оғир, тўхтовсиз хўрсиниқлар томоғимга тиқилди. Ҳаётдан ном-нишонсиз кетаётганимдан, жасадим кулга айланажагидан, бундан болаларим, набираларим, умр йўлдошим хабар топмаслигидан хўрлигим келди. Ўзимга-ўзим ачиндим.\nМенга ўлим қопи кийдиришди. Палачлар менга 5 марта ўлим қопи кийдиришди. Кейин юзида холи бор кимса:\n– Тошкентдан ‘’ҳозир ўлдирилмасин’’ деган буйруқ олдик, деди менга, энди сени ойлаб қийнаб ўлдирамиз ё айтганларимни ёзиб берасан. Яна мени тунлар, кунлар қийнашда давом этишди. Мен юролмай, ўтиролмай қолдим. Чала жон ётдим. Менинг оёқ-қўлларим яралардан шишиб, йиринглаб кетди. Туфлим оёғимга сиғмай қолди. Дубинкалар зарбидан пайпоқларимнинг тит-пити чиқиб кетди. Мени терговхонасига яланғоёқ ҳолда ўликдай судраб олиб борар, терговдан судраб олиб келар, юзимдан қора ниқобни, орқамга қайирилган қўлларимдан кишанни ечмас эди.\nХотиним билан қизаримни ўртага қўйишди…\nБу олис, овлоқ, номаълум, қўрқинчли ертўлада аёлларнинг оҳ-фарёдларига одам зоти чидолмас эди!\nСўнгсиз қийноқлардан сўнг ‘’истаганини ёзиб бераман, хотиним билан қизларимнинг ор-номусларини сақлаб қоламан, сўнг судда ҳақиқатни айтаман’’, деб ўйладим. Ва шундай қилдим. Шундай қилишга мажбур бўлдим.\nМажбур этишди!… Ҳатто ‘’16 февралда ҳамма ерни мен портлатдим’’, деб ёзиб бердим.\nШундан кейин мен кўчада юрган ҳар қандай бегуноҳ одамга ҳам мислсиз, даҳшатли қийноқлар билан ундан шундай ёздириб олишлари мумкинлигига ишондим.\n16 феврал воқеасини ким қилган? Кимлар?\nБу асл ҳақиқат вақт кечароқ очилади. Албатта очилади…\nЛекин бунда Муҳаммад Солиҳнинг қўли йўқ. Шоир одам, ўз миллатини ўзидан ҳам ортиқ севадиган одам бундай қилмайди. Мен Муҳаммад Солиҳни етарли билганимдан шундай дейишга журъат этдим…\nЮзида холи бор менга шундай деди:\n– Кўп одамларнинг ҳаётларини сақлаб қолишинг учун ҳам ёзасан, ҳали телевизорда ҳам чиқасан, кейин Муҳаммад Солиҳни ўлдириб келасан…\nАйни шу гапларни менга уч марта айтди. Мен қандай одамларнинг ҳаётларини сақлаб қолишим керак эди? Бу менга қоронғу ҳам сирли эди.\nХоли бор кимсадан буни сўрадим. У менга жавоб бериш ўрнига ўлимдай совуқ тикилди. Шундан кейин мен унга дедим:\n– Мен қотил эмасман, ёзувчиман.\n– Сен шаҳсан президентнинг назоратидасан… – деди юзида холи бор кимса, – сенинг ҳар қадаминг ўлчанган… Истаган пайтда сени ‘’ол’’ дейиши мумкин… Ёз!…\nЮзида холи бор мендан ҳамма нарсани президент номига ёздириб олди.\nУнга бундай эрк, чексиз ҳуқуқни ким берган, билмадим. Мени тўкиб ташлади, мен бутунлай соғлигимдан айрилдим. Мени халқаро холис экспертлар экспертиза қилишларини сўрайман. Мутлақо махфий равишда турли йўл, усул, найранглар билан, ёлғон, туҳмат, бўҳтонлар билан ўлдириб юборишлари, менинг оиламга турли-туман тазйиқлар қилишлари мумкин. Бу ҳақда айтишди ҳам…\nМени ва оиламни булар зулмидан ҳимоя этишларингизни сўрайман.\nМен Муҳаммад Солиҳ тўғрисида соҳта нарсалар ёзишга мажбур бўлганимдан кейин, Ўзбекистон республикаси Ички Ишлар Вазири ўринбосари Сайфулла Асадов, тергов Бошқармаси бошлиғи Алишер Шарафиддинов, унинг муовини А. Эгамбердиевлар бир неча марта келиб кетдилар. Улар менга ўзларини таништирдилар ва мен билан одамларча муомалада бўлдилар. Мен уларда президентга садоқатни кўрдим.\nЛекин мен ҳали номаълум ертўлада эдим…Ҳали менинг ҳаётим қил устида эди…Шу сабабли холи бор мендан нимани ёздириб олган бўлса, уларга ҳам шуни ёзиб бердим. Нима ёзган бўлсам, ҳаммасининг тагига соҳта қўл қўйдим…Бу олис, номаълум, ўлим ҳиди анқиган ертўлага врачлар ҳам бир-неча марта келиб кетишди. Мени даволашди. Ҳатто энди ниқобдорлар ҳам соғайишимга қарашди.\nЧунки, мени телевидениега чиқаришлари керак эди…Тўҳмат текст… Сохта чиқув…\nБаъзан, ниқобдорлардан бири (уни танийман, кўрсам учовини ҳам танийман) маст ҳолда мен ётган зиндонга кирар, мендан доллар талаб этар… мени урар, тепар, сўкар эди. Тунда бу мудҳиш ҳол кечар эди…\nБу номаълум, қўрқинчли ертўладан ниқобдорлар менга ниқоб кийдириб, мени машинага юзтубан босиб, беш-олти марта ИИВга олиб боришди. Энди холи бор кимса кўздан бутунлай ўчган (мен уни суд маҳали август ойида ИИВ ертўласида тасодифан кўриб қолдим…), энди мен билан С. Асадов, А. Шарафиддинов, А. Эгамбердиевлар шуғулланишар эди.\nДубинкалар зарбидан янги шим-кастюмим, кўйлак, майкаларим титилиб, йиртилиб кетган эди. Шу сабабли С. Асадов менга ички кийим, қора кўйлак, галстуг олиб берди. Шу кийимда мени ИИВ биносида телевизорга олишди… Текстни ўзлари ёзиб беришди.\nМен уч кеча-кундуз ИИВ биносида қолиб шу ёлғон, Муҳаммад Солиҳга туҳмат текстни ниқобдорлар зулмида ёд олдим. Мажбуран ёд олдим. Ёд олдиришди…Бу муҳим экан! Жуда муҳим экан!…\n‘’Шахсан президентнинг ўзи кўради… Энди сенинг ҳаётинг шунга боғлиқ… Балки эрта-индин уйингга ҳам бориб қоларсан…’’ дейишди… Ҳали мен узоқ ва номаълум ертўлада эдим. Ҳали менинг ҳаётим қил устида эди…\nИИВ биносида мени тўрт марта телевизорга олишди.Телевидение ходимлари мени ниқобда олиб киришди. Ниқобдорларни ҳам. Бир марта эмас, бир неча марта…\nНима учун мени ИИВда тўрт марта телевизорга олишганининг сабабини айтишди…\n‘’Президентга ёқмаяпти… Сохта…’’ деб айтаяпти дейишди…Фақат тўртинчи ёзув тўғрисида индашмади.\nТағин мени узоқ, номаълум зиндонга олиб кетишди. Тағин тун ва кунларим ғариблик ва азоб-уқбатда кечарди.\nҚоқ тунда бир ниқобдор маст ҳолда менга:\n– Агар яна бир ҳафта ўлмай турсанг, кейин узоқ яшайсан, – деди.\nБир ҳафта кечди. Мен ҳали тирик эдим. Тунда ўша ниқобдор темир эшикни шарақлатиб очиб, мен ётган камерага кирди. У маст эди. Сўнгги дамларда менга зулм қилишдан ўзини анча тийган эди у. Баъзан ҳатто унинг юзида кўзида менга нисбатан ачиниш аломатлари ҳам бордай туюларди. Балки, мен янглишаётгандирман. Ҳар ҳолда менга шундай туюларди… У менинг елкамга оғир қўлларини қўйиб деди:\n– Старик, агар яна 15 кун ўлмай турсанг 50 йил яшайсан… – деди.\nМен бу қоғозда унинг сўзларини айнан келтирдим.\nБу гаплар… Бу сирли гаплар…\nУларга ҳам кўникиб қолган эдим… ‘’Тангри буюргани бўлади’’ деб ўйладим.\n19 февралдан апрел ойининг қайси бир кунигача мени номаълум зиндонда сақлашди. Кейин кутилмаганда ниқобдорлар мени уриб, тепиб, ИИВ ертўласига олиб бориб ташлашди. Шунда қўлимдан кишанни, юзимдан ниқобни олишди.\nАпрел ойида, яъни мени ўғирлаб кетишгандан бир ярим ой ўтгандан кейин шаҳар прокуратураси қамоққа олишга санктсия берди. Бир-ярим ойдан кейин. “Устувор қонун’’ ҳурматими, бу?\nЭнди мен шу гапларни айтишни ўз бурчим деб биламан.\nЖадидлардан кейин мен ўз элимнинг миллий ёзувчисиман. Бунга менинг китобларим гувоҳ. Ҳамма асарларимни мен Туркистоннинг миллий озодлиги, Истиқлоли учун ёзганман.\nМиллатим, ватаним озодлиги – менининг ҳаётим.\nЛекин биз, бизлар орзу қилган, курашган, Миллий Озодликка – мустақилликка эришганимиздан сўнг мен не учундир таъқибдаман, тазйиқдаман, қамоқдаман.\nБу иккиюзламачи ғаразгўй ‘’дўст’’ларнинг ишларими?\n1991-1994 йилларда мен Ўзбекистон Республикаси Жамғармаси Бошқарувининг раиси эдим. Бу ташкилотни йўқдан юқорига олиб чиққанимизни эл билади…\n1994 йил 3 март куни тонгда қуролланган бир қанча киши менимг уйимга қорадори, тўппонча, ишхонамга ҳам қорадори қўйиб, мени ИИВ ертўласига тиқишди.\nМен ИИВ ертўласида 5 ой 18 кун туҳматдан азоб-уқубатда ётдим.\nЕртўлада тутқунни 10-15 кундан ортиқ сақлаш қонунан мумкин эмас.\nСўнг мени яна 9 ой зиндонда сақлашди.\nҚама-қама билан одамни, жамиятни тузатиб бўладими? Бу эл бирлигини бузишга олиб келмайдими? Бу узун кечмишдан маълум эмасми?…\nБу қадар жўн (примитив), бу қадар ачинарли бу!\nЁзувчини шундоқ нарсалар билан қамаш – фожеа!…\nБу бир менинг фожеамми?…\nБу туҳматга ким ишонади? Ҳатто ёввойи ҳам ишонмайди. Нима мен бангиманми ё қотилманми?!\nКасаллик… Буюк касаллик… Туҳмат, қасд касаллиги!…\nТерговда бир марта ҳам мендан ’’қорадорини қаердан олдинг, тўппончани қаердан олдинг?’’ деб сўрашмади. Ҳатто номига ҳам сўрашмади.\n‘’ЭРК’’ газетасини қаердан олдинг, деб сўрашди, азоб беришди.\nУ пайтда мен (ишдалигимда) ‘’ЭРК’’ газетасини уйимга ким ташлаб кетганини билмас эдим. Шунча газетани ўз хоҳишим билан президент девонига ва ИИВга топширган эдим. Бу ҳақда ўша замонда юртдаги тегишли ерларга ўнлаб хатлар ёзганман… Аммо ҳеч бирига жавоб олмаганман…\nЯхшиликка ёмонлик бўлди. Мени 4 йилга озодликдан маҳрум этишди ўшанда.\n‘’Заказ…’’ дейишди. Президентнинг номини айтишди… Балки президентга туҳмат қилишгандир? Бу ёғи менга қоронғу.\nЭнди, замонлар кечароқ ‘’ЭРК’’ газетасини уйимга КГБ одами Ахтам Розиқов қўйиб кетгани аниқ бўлди. Буни мен ҳозирги терговда ҳам, ҳозирги судда ҳам айтдим. Улар эшитишни ҳам исташмади. Мени қасддан, туҳматдан қамашганига ким, кимлар жавоб беришади?\nАхтам Розиқов Самарқанд шаҳар, Титов кўчаси 1-уйда яшайди. Адолат бўлса мени Ахтам билан юзлаштиришларини ва чин (ҳақиқат) қарор топишини истардим.\nМени қасддан, туҳматдан қамашганини балки президент билмас? Қуйидагилар унинг номидан иш кўргандирлар?\nЧунки мен қамоқда 2 йил, 5 ой, 6 кун ўтирганимдан кейин президент менга Озодлик берди: афв…\nАслида мен ‘’ЭРК’’га ҳам, ‘’Бирлик’’га ҳам аъзо эмасман. ‘’ЭРК’’, ‘’Бирлик’’ газеталарига бир чизиқ нарса ҳам ёзмаганман. Уларнинг ҳеч биридан намойиш, митингларида қатнашмаганман, тегишли идора… буни чуқур текшириш ўрнига менга туҳмат қилаяпти. Буни ‘’ЭРК’’, ‘’Бирлик’’ аъзоларидан сўрашса ҳам бўлади. Аҳмад Аъзамга ўхшашлардан сўрашса ҳам бўлади.\nМен Муҳаммад Солиҳни турк дунёсининг миллиётчи, йирик шоири, кенг билим эгаси, тўғрисўз одам деб биламан.\nЭл, юрт дили бошқа, тили бошқа, манфаат пардаларига чирманган кимсалардан чўчиса бўлади.\nДил, тил бирлиги – элимиз келажаги… Мен президентни кимга, қаерда ёмонлабман? Мен президентни қайси газетада қоралаб ёзибман? Ҳар бир одам каби менинг ҳам президент тўғрисида ўз фикрим бор. Бу менинг шахсий фикрим, нисбий фикрим. Бунинг нимаси ёмон? Фикр билдириш ҳеч бир замон таъқиқланганми?\nМен ҳеч ерда, ҳеч қачон Муҳаммад Солиҳ билан президентни қуршаб олиш тўғрисида гаплашмаганман. Менимча бу бирон ишга илиниш илинжида бўлган Алишер Бегибаевнинг уйдурмаси. Агар шу гапларим ёлғон бўлса: қани аниқ далил-исботлар?\nМен ёнимга одам тўплаган бўлсам, қани ўша одамлар? Ҳеч бўлмаса, биттасининг исмини айтинг.\nМен тўпланган одамларга юз доллардан берибмишман. Қани бунга далил-исботлар? Ҳеч бўлмаса битта исбот борми?\nМен 1998 йилда Юсуф билан Туркияда бозорда учрашган эмишман. Бунга асос борми? Мен умримда фақат бир марта Туркияга борганман. 1992 йилда.\nТерговда, судда менга қўйилган айбларнинг биттасининг ҳам исботи йўқ. Бўлиши ҳам мумкин эмас. Чунки бунинг ҳаммаси туҳмат!\nТўғри, 1998 йил 2 марта мен Киевга, Муҳаммад Солиҳнинг олдига борганман. Хўш, бунинг нимаси ёмон? Мен бошқа ёзувчилар ҳам унинг олдига бориб келишаяпти-ку… Борган одам фитна уюштираверадими? Уюштирса, бунга аниқ исбот қани? Йўқ. Бўлиши ҳам мумкин эмас. Чунки фитна тўғрисида мутлақо гап бўлмаган. Ортиқча хуқуқ берилган тизим нима деса, туҳмат қилса ҳам тўғри бўлаверса – охири нима бўлишини билмадим. Олдин ҳам шу тизим мени туҳмат билан қамаган эди. Яна туҳмат билан қамади. Ишни ҳалол йўл билан очиш керак. Ишни туҳмат билан, хўрлаш билан, қийноқ билан, мислсиз жабр-зулм билан очадими? Мислсиз қийноқ-ҳар қандай туҳматни гуноҳсизнинг бўйнига қўяди. Бу ёвуз усулнинг умри қисқа.\n12 йилга кесилган одам озгина ўтирмай қамоқдан чиқди. Бунинг сабаби нимада ёки қаерда?…\nМуҳаммад Солиҳнинг қарз гапини – таклифини Алишерга айтдим, холос. У: ‘’акани олдига бирга бориб келайлик’’ деб туриб олди. Алишер билан Муҳаммад Солиҳнинг олдига иккинчи марта бордим. Ўз нафси балоси йўлида бировга туҳмат, жабр қилиш билан бахтга эришиб бўлмайди.\nОхир оқибат ўзи қазиган чуқурга ўзи қулайди. Бу ўзбекнинг асрлар давомида синалган мақоли.\nАлишернинг бир балоси борки, уни терговга ҳам, судга ҳам чақиришмади…Ўша кезда Алишер Бегибаев Тошкентда эди.\nТерговчи Илҳомжoн Турғунов менда айб йўқлигини ич-ичидан биларди. Лекин кўрсатма бўйича иш тутишга мажбур… эди. Мен буни шахсан унинг ўзига айтдим. ‘’Шуни сезибсиз, шунга ҳам рахмат. Илож қанча?…’’ деди у. Энди Илҳомжон бу гапни тан оладими, йўқми, буни Тангри билади.\nМоддаларни ҳам талай марта алмаштирди…\nСохта ‘’шерик’’лар ҳам топди…\nСуд… Қора ниқоб кийганлар мени ўғирлаб кетишганидан тортиб, ҳамма гапни судга айтдим. Бироқ у менинг бирор гапимни инобатга олмади. ‘’Ёлғон!’’ деди.\nМени 14 йилга озодликдан маҳрум этди. Спектакл тугади.\nБу кетишда Олий Судда ҳам спектакл ўзгармайди.Мен фақат Сизлардан адолат кутаман.Чуқур ҳурмат билан, тутқун ёзувчи Еврил Турон (Мамадали Махмудов)\nЁпиқ суд зали\n18 август 1999 й.


Маҳалла 500 минг сўмни еб юбормаслигига ишонса бўладими? | Qalampir.uz\nМаҳалла 500 минг сўмни еб юбормаслигига ишонса бўладими?\nИнтервью\t30 Август 15:24 4853\nЎзбекистон Республикаси Президенти Шавкат Мирзиёев жорий йилнинг 26 август куни “Аҳолини ижтимоий қўллаб-қувватлашга қаратилган қўшимча чора-тадбирлар тўғрисида”ги қарорни имзолади. Мазкур қарор ижроси юзасидан Маҳалла ва оилани қўллаб-қувватлаш вазирининг биринчи ўринбосари Гулнора Маърупова билан суҳбатлашдик.\nОхирги вақтларда ёрдам пуллари ўз эгаларига етиб бормаётгани, биз ишонаётган маҳалла вакиллари “Темир дафтар” шакллантириш борасида товламачиликка йўл қўяётгани ҳақида хабарлар тез-тез учраб турибди. Шуни айтиб ўтиш керакки биз жуда кўп ишларни маҳалла билан ҳал қиламиз. Кам таъминланган оилалар учун ажратилган моддий ёрдамлар ва озиқ овқат маҳсулотлари айрим маҳалла раислари орасида талон-торож бўлаётгани ҳеч кимга сир эмас. Вақти келса муҳтож оилалар учун деб берилган гуручнинг ярими маҳалла раисининг уйига кириб кетган ҳолатлари ҳам кузатилган. Қийналган оилага берилиши керак бўлган беш килограмм гуручнинг 3 килограми раиснинг уйига кираётган вақтда уларга ишониш мумкинми? Суҳбат давомида биз Гулнора Маъруповадан шу саволга жавоб олдик.\n“Ҳамма берилаётган маҳсулот ва пулларни ўзини уйига қариндош уруғига олиб кириб кетмайдику. Айтиш керак айрим нотўғри хати-ҳаракат туфайли ҳамма шундай дейишимиз нотўғри. Янги тизим бўлганлиги учун биз ҳар-бир маҳаллада, маҳаллабай иш ташкил қилдик. Эскича ишлаётган раисларимизга албатта тавсия берамиз. Фуқароларни ўзини ўзи бошқариш органларига тавсия берамиз. Керак бўлса уларга кўмаклашамиз, вазирлик шунинг учун ҳам ташкил этилган. Улар фуқарони ўзини-ўзи бошқариш органи, биз вазирликмиз. Вазирлик ўзини кўмагини, тавсияси, ёрдами билан маҳаллаларга киряпти. Маҳаллаларга тегишли қонунчиликда ўзгартириш, қонунчиликка янгилик киритиш, тавсиялар бериш, айниқса секторлар орқали халқ депутатлари кенгашларига ҳам ўз тавсияларимизни бериб келяпмиз. Нотўғри ишлаётган маҳалла раисларига қайтадан сайлов бўлиши учун, биз халқ депутатлари орқали кенгашга киритишимиз керак. Тўғридан-тўғри ишдан ололмаймиз. Лекин албатта ўрганиб, тавсиялар бериб кенгашга қўйишимиз керак. Унга халқ ишонди ҳудуд ишонди, лекин у нотўғри ҳаракат қиляпти”, дейди Гулнора Маърупова.\nВазир ўринбосарининг сўзларига кўра, ҳозир биз ҳудудларда маҳалла раисларини ҳам ўқувларини ташкил этиляпти. Бу борадаги камчиликларни бартарф қилиш устида ишланяпти.\nТемир дафтар Маҳалла\n21 Октябрь 13:20 40383\n22 Октябрь 18:27 28262\n22 Октябрь 14:20 19469\n22 Октябрь 22:25 18752\n21 Октябрь 20:56 18592


Паркентда эркин иқтисодий ҳудуд барпо этилади\n05 апрел 2020, Тошкент вақти: 06:27\nТошкент вилоятида “Ангрен” эркин иқтисодий ҳудуди.\nПрезидент Мирзиёев Паркент туманига 21 июлда қилган сафари давомида Паркент эркин иқтисодий ҳудудини ташкил этиш борасида кўрсатма берди.\nПрезидентга кўра, мазкур эркин ҳудудга 100 миллион доллар миқдоридаги сармоялар киритилиши учун шароит яратиш шарт бўлади.\nАйни пайтда Ўзбекистонда учта эркин иқтисодий ҳудуд фаолият юритмоқда. Булар "Навоий", "Ангрен" ва "Жиззах" эркин иқтисодий ҳудудларидпр.\nМирзиёев 12 январда “Ургут”, “Ғиждувон”, “Қўқон” ва “Хозарасп” эркин иқтисодий ҳудудларини яратиш тўғрисидаги фармонни имзолаган эди.


13 Ìàðò 2020 13:40 598\n47-Қўғай сайлов округида 12-та участка мавжуд. Халқ билан яқиндан алоқа ўрнатиш учун ушбу ҳудудларнинг барчасида менинг ишончли вакилларим сайловдан кейин ҳам фаолиятларини давом эттиришмоқда. Шунингдек, телеграм орқали ҳам сайловчиларим билан мунтазам равишда алоқани сақлаб тураман. 26 мингдан ортиқ сайловчи мени қўлладими, уларнинг ишончини оқлашим лозим. Бунинг учун бор имкониятларимни ишга соламан. Депутатлик мен учун бу имтиёз эмас, масъулият деб қарайман. Чунки замон ўзгарди. Одамларнинг фикри, дунёқараши ўзгарди. Бу жараёнда депутат расмиятчилик ёки қоғозбозлик билан ишлай олмайди, - дейди Аброр Алижонов.\nАйни пайтда у 2500 га яқин ходимга эга Республика шошилинч тиббий ёрдам илмий маркази Наманган вилояти филиалини директор сифатида бошқармоқда. Бу лавозимга келгунга қадар эса у директор ўринбосари, ходимлар бўлими бошлиғи сифатида фаолият кўрсатган Узоқ йиллар омма билан ишлашда олинган тажриба, бугунги кунда унга жуда асқотмоқда.\nШифохонада кунига ўртача 400 га яқин бемор бўлади, ҳар куни 100 та атрофида бемор қабул қилинади ва шунча беморга жавоб берилади. Бундан ташқари 80-100 нафар беморга амбулатор ёрдам кўрсатилади. Тез ёрдам – 1003нинг кунлик чақирувлари сони 1000 дан ортмоқда. Бу ишларни ташкил этиш ўта синчковлик ва фидойиликни талаб этади, - дейди Аброр Алижанов.\nДепупат, ўзининг иш фаолиятида ҳафтанинг бир кунини сайловчилари учун ажратган. 12 март куни у сайловчилар ҳузурида бўлди. Эрта тонгдан ўзи аъзо бўлган Экологик партия фаоллари, Қўғай ҳудудидан туман кенгаши сайланган депутатлар ва халқ вакиллари билан “Келажак учун бир ниҳол” акциясига старт берди. Йўл бўйлари ва ҳудуддаги мактаблар атрофига 500 тупга яқин мевали ва манзари дарахтлар экилди.\nАтроф-муҳит ободонлиги, кўкаламзорлаштириш ва дарахт экишни оммавий тус олишига замин яратиш бизнинг олдимиздаги асосий вазифалардандир. Шу жиҳатдан олиб қараганда, вилоят депутатимизнинг бу ташаббуси партиямиз томонидан қўллаб-қувватланди. Бир нарсани алоҳида таъкидлаш лозимки, Аброр Алижонов ўз атрофига инсонларни бирлаштириш қобилиятига эга. Шунингдек, кўчатларни ҳомийлик ҳисобида олиб келиб, йирик акцияни уюштиришга ҳам ташаббускорлик зарур. Бундан барча ҳурсанд, - дейди Ўзбекистон Экологик партияси Учқўрғон туман Кенгаши раиси Маҳбуба Иномова.\nАкциядан сўнг туманда сайёр қабул ўтказилди. Унда икки юздан ортиқ фуқаролар иштирок этдилар. Сайловчилар ўзларининг таклиф ва муаммолари эркин ўртага ташладилар. Кўплаб мурожаатлар жойнинг ўзида туман ташкилот ва муассалари раҳбарлари эътиборига ҳавола қилинган ҳолда хал этилди.\nҚўғай маҳалласи, Собир Қори кўчасида яшовчи, Шоҳида Қувватова онаси Жамилахон аяни соғлиги тиклаш борасида, Гулноза Муродова ўзининг даволаниши учун ёрдам сўради. Уларнинг шифохонада ётишлари учун шароит яратиб берилди.\nНуробод маҳалласи Тинчлик кўчасида яшовчи Ёқутхон Умаровага суюлтирилган газ балон олиб беришда кўмаклашилди.\nУчёғоч маҳалласи фуқароси Хамрохон Абдуллаева эса Uz tex Учқўрғон корхонасига ишга жойлаштирилди. Бундан амалий мисоллларни кўп келтириш мумкин.\nҚўғай сайлов округи ҳудудида тўққизта мактаб ва учта касб ҳунар коллежлари мавжуд бўлиб, айни пайтда Аброр Алижонов ушбу таълим даргоҳларида таҳсил олаётган ёшлар учун яратилган шароитларни янада яхшилаш борасида махсус режа устида иш олиб бормоқда. Келгуси учрашувлар ёшлар билан ўтказилиши, уларнинг таклиф ва муаммоларини ўрганиш депутатнинг жойлардаги ишончли вакиллари учун навбатдаги вазифа этиб белгиланди.\nДепутат амалий ҳаракатда.\nvodiymedia.uz ахборот-таҳлилий портали


Telegram’да глобал носозлик юз берди. Мессенжер Ўзбекистонда ҳам вақтинча ишламай қолди - Daryo\n16:53, 25.09.2020 17015\nTelegram фаолиятида бутун дунё бўйича носозлик юз берди. Буни Downdetector сервиси маълумотлари тасдиқламоқда.\nМаълумотларга кўра, мессенжернинг ишлашидаги узилишлар айниқса, Россия, Беларусь ва Украинада кузатилган. Шунингдек, Telegram Ўзбекистон, Қозоғистон, Малайзия ва Европа мамлакатларида ҳам ишламай қолган.\nФойдаланувчиларнинг 76 фоизи иловага уланишда муаммога дуч келган бўлса, 23 фоизи хабар юборишга қийналган.\nТаъкидланишича, бу сўнгги тўрт кун ичида мессенжерда кузатилган иккинчи узилиш ҳисобланади. 21 сентябрь куни Москва, Санкт-Петербург ва Нижний Новгород фойдаланувчилари ҳам Telegram ишидаги узилиш ҳақида хабар берган.\nTelegram ўзининг Twitter’даги саҳифаси орқали носозлик бартараф этилганини маълум қилди. «Шарқий Европадаги айрим фойдаланувчиларимиз сўнгги 45 дақиқада уланиш борасида муаммога дуч келган бўлиши мумкин. Энди ҳаммаси жойида, ноқулайлик учун узр сўраймиз», — дейилади хабарда.\n08:17, 08.10.2020 121251\n23:11, 18.09.2020 97494\n15:42, 21.09.2020 92981\n08:34 Бугун 0\n08:22 Бугун 1402\n08:10 Бугун 4465\n07:56 Бугун 2397\n20:23, 25.10.2020 110663\n17:23, 26.10.2020 84437\n10:22, 26.10.2020 82424\n23:06, 25.10.2020 80899


Ўзбекистонда аҳолининг кўпчилиги коронавирусга қарши эмланишни истамаётгани маълум бўлди - Zamin.uz\n«Юксалиш» умуммиллий ҳаракати эмлаш тадбирлари ҳақида интернет фойдаланувчиларининг кайфияти ва фикрларини билиш мақсадида ўтказилган (29—31 март) онлайн-сўров натижаларини маълум қилди. Уч кун давомида деярли барча вилоятлардан 19 мингдан зиёд иштирокчилар овоз берган.\nҚайд этилишича, онлайн сўровда респондентларнинг 44 фоизи (8599 овоз) «Эмланмайман» вариантини танлаган. Сўров иштирокчиларининг учдан бир қисми — 34 фоизи (6641) Россиянинг «Спутник V», 8 фоизи (1516) Хитой–Ўзбекистон ҳаммуаллифлигидаги ZF-UZ-VAC2001 ва 7 фоизи (1351) АҚШ–Германия ишлаб чиқарган Pfizer/BioNTech вакциналарига овоз берган. Респондентларнинг 5 фоизи (959) AstraZeneca (Буюк Британия), 2 фоизи (327) Moderna (АҚШ) вакциналарини танлаган.\n«Албатта, бу маълумотларни тўлиқ социологик кесим сифатида ҳисоблаш ноўрин, аммо шунга қарамай, ўзбекистонликларнинг маълум бир қисми эмланишни рад этади, дейиш мумкин», — дейилади хабарда.\nМутахассисларнинг фикрига кўра, эмланишдан бош тортиш — ҳар доим ҳам қўрқув ёки ишончсизлик билан боғлиқ эмас. Асосий сабаблардан бири одамларнинг COVID-19’га қайта чалинаётганидир. Касал бўлмаганларнинг бир қисми бошқа вакцинани кутмоқда, бошқа қисми эса уларда ёки қариндошларида эмланиш қандай ўтишидан хавотирда. Баъзилар ножўя таъсирлардан қўрқади. Қўрқув вакцина сифатига ишончсизликни ҳам келтириб чиқаради.\nЭслатиб ўтамиз, Ўзбекистонда аҳолини коронавирусга қарши эмлаш тадбирлари 2021 йил 1 апрелдан бошланди. Эмлаш тадбирлари апрель ойида вилоятлар марказлари ва катта шаҳарларда бошланади, май ойида туман марказлари ва кичик шаҳарларда амалга оширилади, июнь ойида эса бошқа аҳоли қатлами эмланади. «Замин» янгиликларини «Вконтакти»да кузатиб боринг\nҚайси вакцина «машҳурроқ»?\n27-03-2021, 21:47, Жамият\n30-12-2020, 21:46, Жамият\n18-12-2020, 10:00, Жамият\n6-07-2020, 15:23, Жамият\nЯнгиликлар » Жамият » Ўзбекистонда аҳолининг кўпчилиги коронавирусга қарши эмланишни истамаётгани маълум бўлди


Хокимлик янгиликлари-Тадбиркор хотин-қизлар мамлакат ривожига ҳисса қўшади\nГлавная Хокимлик янгиликлари Тадбиркор хотин-қизлар мамлакат ривожига ҳисса қўшади\nТадбиркор хотин-қизлар мамлакат ривожига ҳисса қўшади\n2020-11-19 / 97\nАёл-меҳрибон она, куюнчак уй бекаси. Шунингдек, у жамиятнинг фаол аъзоси ҳамдир. Шу боис юртимизда ўзининг теран фикри, юксак дид ва маънавияти билан ақлий салоҳиятини намоён этаётган хотин-қизлар сони тобора ортиб бормоқда.\nБугунги кунда Сурхондарё вилоятида 10 минг нафарга яқин аёл тарбиркорликнинг турли йўналишларида фаолият юритиб келмоқда. Улар яратилган шароитлар ва берилган имкониятлардан оқилона фойдаланиб, ўз ишларини янада кенгайтириб боришаяпти.\nТермиз шаҳрида “Тадбиркор аёл” Ўзбекистон ишбилармон аёллар ассоциацияси вилоят ҳудудий бўлинмаси томонидан ташкил этилган “Муваффақиятли аёл ҳамма нарсада муваффақият қозонади” мавзусидаги Аёллар форуми хам опа- сингиларимизнинг ўз тадбиркорлик фаолиятларини янада ривожлантиришлари учун айни муддао бўлди.\nВидеоалоқа шаклида “Zoom” дастури орқали ташкил этилган тадбирда жамиятда ва мамлакатимиз иқтисодиётини ривожлантиришда аёлларнинг тутган ўрни ҳамда вилоятнинг инвестицион салоҳияти ҳақида сўз юритилди. “Туризм соҳасини ривожлантиришда аёлларнинг ўрни”, “Меҳмон уйлари истиқболлари Сурхондарё мисолида”, “Аёллар тадбиркорлик фаолиятини стратегик ривожлантириш жараёнида давлат идоралари ва хусусий бизнес ҳамкорлиги” мавзуларида маърузалар қилинди.\nАйтиш керакки, воҳа аёллари истеъдод ва ташаббускорликда илғорликни қўлдан бой бермасликка ҳаракат қилишмоқда. Бунда уларга воҳа халқига хос анъана ва урф-одатлар қўл келаяпти. Ушбу жиҳат форумнинг ташкилий қисмидан ўрин олган, “Сарманган” фольклор этнографик гуруҳининг миллий либослар намойишида ҳам ўз аксини топди. Дизайнерлар томонидан тақдим этилган коллекциялар тадбиркор аёлларнинг диққат марказида бўлди.\nФорум домида вилоятда аёлларнинг мавқеи ва нуфузини юксалтириш, бўш иш ўринларини яратиш, муҳтожларга ёрдам бериш, хайр-саховат сингари фазилатларни намоён этган фаолларга вилоят ҳокимлиги ҳамда “Тадбиркор аёл” Ўзбекистон ишбилармон аёллар ассоциацияси Сурхондарё вилоят худудий бўлинмасининг ташаккурнома ва эсдалик совғалари топширилди.


Ўзбекистон Президенти Тожикистон элчисини қабул қилди\n23 апрель куни Ўзбекистон Республикаси Президенти Шавкат Мирзиёев мамлакатимиздаги дипломатик миссиясини якунлаётган Тожикистон Республикасининг Фавқулодда ва мухтор элчиси Содиқ Имомийни қабул қилди.\nДавлатимиз раҳбари Ўзбекистон ва Тожикистон ўртасидаги дўстлик, яхши қўшничилик ва стратегик шериклик муносабатларида бугунги кунда икки биродар мамлакат етакчиларининг сиёсий иродаси ва қатъий ҳаракатлари туфайли юксак даражага эришилганини алоҳида таъкидлади.\nДавлатимиз раҳбари икки томонлама муносабатларнинг бугунги юксак даражасига эришишдаги катта хизматлари ва кўп қиррали ҳамкорликни ривожлантиришга қўшган шахсий ҳиссаси учун элчи Содиқ Имомийни Ўзбекистон Республикасининг Фахрий ёрлиғи билан тақдирлади.\nДипломат унинг мамлакатимиздаги фаолиятига юксак баҳолангани ва ҳар томонлама қўллаб-қувватлангани учун Ўзбекистон Президентига чуқур миннатдорлик билдирди.\nСодиқ Имомий мамлакатларимиз ва халқларимиз ўртасидаги биродарлик муносабатларини мустаҳкамлаш йўлидаги мақсад ва вазифаларни сўзсиз амалга оширишга бундан буён ҳам бор куч-ғайратини қаратишини таъкидлади.


Ўзингдан чиққан балога – қайга борасан давога? Отасини ўмарган ўғил бўлиб чиқди\n19:47 / 15.06.2017\n2017 йил 9 июнь куни соат 16:00 дан – 16:30 га қадар бўлган вақт оралиғида икки нафар номаълум шахслар Миробод тумани Чимкент кўчаси 1-уй 27-хонадонга кириш эшигини калит танлаш йўли билан ғайриқонуний равишда очиб кирган.\nУлар хонадоннинг балконида турган, ушбу хонадон эгаси М.А.га тегишли сейфни калит танлаш йўли билан очиб, сейф ичидан жами миқдори 7500 АҚШ долларини ташкил қилувчи турли хилдаги қимматбаҳо тақинчоқларни, баҳоси 50 АҚШ доллари бўлган сувенир кумуш тангалар ҳамда нақд 2600 АҚШ доллари ва ётоқхонадаги тумба ичида бўлган 2 млн 500 минг сўм миқдордаги нақд пулларни эгаллаб, воқеа жойидан яширинмоқчи бўлганларида хонадон эгасининг фарзанди 1994 й.т. М.Ж. уларни пайқаб хонадонга кириб келган. Ушбу шахслар Ж.М.га ҳужум қилиб, номаълум темир жисм билан унинг юзига ва баданининг турли соҳаларига уриб, қўллари билан уни бўғиб ҳушидан кетказишган ва эгаллаб олинган тилла тақинчоқлар, нақд пуллар билан воқеа жойидан яширинганлар.\nЮқорида қайд қилинган мазмунда берилган хабарга асосан ҳодиса жойига чиққан туман ИИБ тергов-тезкор гуруҳи воқеани синчковлик билан ўрганган. Мазкур ҳолат юзасидан 2017 йил 9 июнь куни Миробод тумани ИИБ ҳузуридаги Тергов бўлими томонидан номаълум шахсларга нисбатан Ўзбекистон Республикаси ЖКнинг 164-моддаси 3-қисми “в” банди билан жиноят иши қўзғатган.\nТергов ҳаракатлари давомида аниқланишича, ҳолат аслида қуйидагича содир бўлган. Тошкент ИИББ расмий вакили Дониёр Тошхўжаевнинг маълум қилишича, хонадон эгасининг ўғли Ж.М. сейфдаги АҚШ долларларини 2017 йилнинг январь ойидан буён ота-онасидан яширинча давомли равишда ўғирлаб, ўз эҳтиёжлари учун сарфлаб келган. Ушбу пуллар тугагач, ўз қилмишини ота-онасидан яшириш мақсадида, ўзининг таниши 1998 й.т. К.Д. билан биргаликда ўзаро жиноий тил бириктирган. Мазкур хонадондан Ж.М.нинг онасига тегишли қимматбаҳо тақинчоқлар ва отасига тегишли нақд пулларни иккаласи биргаликда ўғирлаб қора рангли аёллар сумкасига жойлашган.\nСўнгра, ушбу моддий бойликлар гўёки номаълум шахслар томонидан босқинчилик йўли билан олиб кетилганлигини саҳналаштириш мақсадида К.Д. ўзаро келишувга кўра, ўткир тиғли жисм билан Ж.М.нинг ўнг елка қисмига “нацистлар белгиси”ни жароҳат етказган ҳолда чизиб, тақинчоқлар ва пуллар солинган сумкани олиб, ҳодиса жойидан яширинган.\nТергов ҳаракатлари давомида 2017 йил 10 июнь куни К.Д. истиқомат қилувчида ўтказилган тинтувда қора рангли эркаклар спорт кийими, қора рангли аёллар сумкаси, пластик карточка, кастет, пичоқ, синиқ ҳолатдаги кран жўмраги, канцелярия пичоғининг тиғи, Ж.М.нинг ўнг елкасига чизилган “нацистлар” белгиси, 5000 ва 10000 сўмлик купюрадаги пуллар, аёллар тақинчоқлари штукатулкаси, сувенир кумуш тангалар, “спорт устаси” кўкрак нишони, аёллар тақинчоқлари далилий ашё сифатида олинган.\nЖиноят иши юзасидан Ж.М. Ўзбекистон Республикаси ЖКнинг 169-моддаси 3-қисми “а” банди билан гумонланувчи тариқасида иштирок этишга жалб қилиниб, сўроқ қилинган. Ҳозирда тергов ҳаракатлари давом этмоқда. Шу билан бирга, Ж.М.нинг ўйламай қилган иши туфайли етказилган моддий зарар ҳисоблаб чиқилмоқда.\nШу ўринда, Тошкент шаҳар ИИББ бошлиғи ўринбосари, Тергов бошқармаси бошлиғи полковник Дониёр Тошхўжаевнинг алоҳида таъкидлашича, бир кишининг ўйламай қилган қилмиши сабабли шаҳар ички ишлар идораларини маълум бир кучи йўқ жиноятчини топишга сарфланган. Сохта жабрланувчи сўзларига кўра, асли йўқ босқинчининг фотороботи чизилиб, уни қидиришга қўшимча кучлар сафарбар этилган.\n107 млн сўмлик заргарлик буюмларини олган фирибгар ушланди – ИИВ\n08:59 / 16.05.2018